`n Besoek aan Duitsland | SkalkSkryf
« Volmaan – Donnerdag 12/06/2014
Peschiera Italië »
`n Besoek aan Duitsland
Junie 22, 2014 deur Louwie
Ons, (dis nou ek en die Engel in my bed) is nie bekend as wêreldreisigers nie. In die eerste plek het ons nie die geld daarvoor nie, en in die tweede plek vind ons die onbekende so effe intimiderend. Dan is daar natuurlik nog die honde wat moet agterbly ook. Die gevolg is dat ons swerftogte selde verder as die Kaap van Storms in die Suide, of Ballito aan die Noordkus strek.
Ja, ek was al in Rio en ek was ook al in Maurituis, maar dit was werk … soort van, En as iemand my sou vra sal ek sê dit is plekke wat ek nooit ooit weer wil besoek nie dankie.
Maar toe wil ons mos nou Duitsland toe. Sus Cobie en haar Johan bly nou daar en hulle vertel van al die lekker en mooi. En toe wil ons loop kyk. Met die beproewing van die vlieg en die 8 uur se oorstaan op Dubai lughawe sal ek julle nie mee verveel nie. Net dit, ek dink fietsry deur Afrika tot in Munich is dalk net so opwindend.
Ons eerste ontmoeting met die Germane op eie bodem is paspoortkontrole op Munich lughawe. Dis ook ons eerste kennismaking met die Duitsers se afsydigheid en presiesheid. Hulle vat geen twak nie, en gee nog minder `n glimlag.
By ons nuwe tuiste “Hotel Scheepers” word ons soos wafferse lede van die Wittelsbach familie ontvang en behandel. Dis wyn en Whisky en tjoklits, als van die Germane se beste. Ons pak uit en pak in, want die volgende dag vertrek ons met ons eie koets (BMW) en shauffeur na Peschiera in Italië, op pad na die skone Venisië en sy gondels.
Cobie se hangende tuin van Petunias
Posted in Louwie | Tagged Cobie, Dubai, Duitsland, Germane, Johan, Vakansie | 2 Kommentaar
op Junie 22, 2014 at 5:14 nm rondomtaliedraai
Kan nie wag dat jy verder vertel nie
op Junie 27, 2014 at 7:21 vm Ina Pretorius
Nou sit ons en wag vir die reis na Peschiera in Italië …..
Hannelie on Pub Crawling vir jou gesondheid